Die Barigschtrooss iss en Schtrooss ee Meil oscht vun Effridaa bei die Bergstrasse Lutheran Church un die Barigschtrooss Schul in Lengeschder Kaundi, Pennsilfaani.

Die Patty Barefoot (1759-1865) waar gebore net weit vun Douglassville, Pennsilfaani. Sie waar als die eldscht Persoon in Morgantown, unn velleicht in all Pennsilfaani. Ihre Eldere waare der Samuel unn Jean Barefoot. Sie waar gedaaft in 1778 in re Episcopal Kaerich. Sie iss noch Morgantown, Pennsilfaani gezogge wu sie noch yung waar. Sie waar en Hauskieper, besonders fer der David Finger, gheese der ""Schquire Finger"", en Schankmacher unn Schquire in Caernarvon Taunschip unn schpeeder fer sei Wittfraa, noch sei Dot, die Letita Wainwright. Ihre Kaerper iss heidedaags in em Morgantown Methodist Church Graabhof. Die Patty Barefoot hot nie net gheiert.

Die Elizabeth Farmwald (1867-1937) waar en Amischfraa. Ihre Fadder waar der Jacob Farmwald (1837-1902) unn ihre Mudder waar die Lydia Miller. Sie waar gebore net weit vun Berlin, Ohio. In 1889 hot sie der Jonas Z. Miller (1867-1951) gheiert. Der Bischof waar der David D. Miller. Sie waare gheiert in Burton, Ohio, Geauga Kaundi. Sie waare der zwett Amisch Paar ass gheiert waare in dem Kaundi. Fer vazzeh Yaahre sie henn in Middlefield, Ohio gwuhnt unn noh sinn sie noch Plain City, Ohio gezogge. In 1910 sie sinn noch Nappanee, Indiana gezogge. Datt waare sie ee Meil wescht unn ee halb Meil natt vum Schtettel. Sie iss gegraawe im Weldy Graabhof, Nappanee, Indiana.

Şalom (Hebreeisch: שלום, Fridde) iss een Yiddisch-Turkische Woche-Zeiding, ass gepublisht in Istanbul, Turkie, un iss g'schriwwe in Turkisch un een Seit in Ladino. Die Zeiding iss im Yaahr 1947, vun die Yiddisch-Turkische Journalist Avram Leyon gefundet warre. Die erschte Edition vun Şalom is publiziert am 29 Oktower, 1947. Herausgewwer iss die Verlaach Gözlem Gazetecilik Basın ve Yayın A.Ş.. Yede Woch sinn 5.000 Schtick gedruckt un is publiziert am Mittwoch. Der Schriftleiter iss der İvo Molinas.

Es Polk Kaundi Amisch Settlement iss in amische Settlement newich em Schtettel Clear Lake in Wisconsin. Es hot sei Schterdt in 1996 grickt. Es iss ee Gmee District datt.

Erscht in 1876 hen die Schweizer Mennoniten zamme mit die russlennische un die pennsylvanische Mennischde een Iwwersitzung gemacht vun alli Schreiwes ass der Menno Simons in Holland un Deitschland gschriwwe hot, un noh in een Sammling gedruckt: Die vollständigen Werke Menno Simon´s. Der Druckblatz waar in Elkhart, Indiana-Deitscherei. Sitter der Zeit is selli groose Schrifte-Sammling - sie hot mehner wie dausend Seit - nooch efders fer die Amisch, die Mennischde vun Alter Aadning un fer die russlennische Alt-Kolonier gedruckt waare. Des letscht Mol waar des in 2002 bei die Pathway-Drucker.